נשים כבדות משקל
אני זוכר אותן את הנשים ההן; את חן הליכתן ותואר מראהן; נשים בריאות בשר ועגולות מראה; שקומתן תמר וחיוכן נאה; נשים עגלגלות בנויות לתלפיות; כבדות משקל אבל קלות כאיילות; והן ידעו לשאת איתן באהבה; את כובד משקלן כולו בגאווה; היכן אתן היכן? כל יעלות החן; אני הלוא מוכן להיות כפרתכן; רבקה ומרקדה ופלורה התמירה; וליזה ומריטה ובלנקו הגבירה; פלומבה שעיניה הכו בסנוורים; ורוזה ששדיה המסו ת'גברים; פורטונה וויקטוריה ולולה הלבנה; וליסה ואלגרה וקלרה השחומה; ואיך רקדו שוקיה של ג'וריה שהלכה; וצמד ישבניה נראו כמו ממלכה; אני זוכר אותן בכפכפי העץ; רוקדות ומחוללות וכל גופן עולץ; מנדנדות היו ירך וגם צוואר; לקצב הטמבור העוד והסיטר; וכשהיו שרות בקול פעמונים; רומנסות עתיקות בניב ים תיכוני; היו ריחות לימון יסמין ושושנה; חודרים כמי ורדים אל תוך הנשמה; היכן אתן היכן? כל יעלות החן; אני הלוא מוכן להיות כפרתכן; רבקה ומרקדה ופלורה התמירה; וליזה ומריטה ובלנקו הגבירה; פלומבה שעיניה הכו בסנוורים; ורוזה ששדיה המסו ת'גברים; פורטונה וויקטוריה ולולה הלבנה; וליסה ואלגרה וקלרה השחומה; ואיך רקדו שוקיה של ג'וריה שהלכה; וצמד ישבניה נראו כמו ממלכה; אני זוכר אותן נושאות סלים ביד; חוזרות מיום של שוק כדי להכין שבת; נשים מדושנות גדולות גוף ונשמה; נשים לא משכילות אבל מלאות חוכמה; וכך אזכור אותן את הנשים ההן; את חן הליכתן וטוהר מראהן; בבגד פרחוני צעיף על כתפיהן; רוקמות גם את הזמן וגם את חייהן; היכן אתן היכן? כל יעלות החן; אני הלוא מוכן להיות כפרתכן; 